Document ID: 32004D0214

Komisijas Lēmums
(2004. gada 3. marts),
ar ko groza Lēmumu 2000/40/EK attiecībā uz spēkā esamības termiņa pagarināšanu ekoloģiskajiem kritērijiem Kopienas ekomarķējuma piešķiršanai ledusskapjiem
(izziņots ar dokumenta numuru C(2004) 310)
(Dokuments attiecas uz EEZ)
(2004/214/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2000. gada 17. jūlija Regulu (EK) Nr. 1980/2000 par pārskatītu Kopienas ekomarķējuma piešķiršanas sistēmu [1] un jo īpaši tās 6. panta 1. punkta otro daļu,
apspriedusies ar Eiropas Savienības Ekomarķējuma komiteju,
tā kā:
(1) Regulā (EK) Nr. 1980/2000 paredzēts, ka ekomarķējumu piešķir ražojumam, kam ir īpašības, kuru dēļ tas var būtiski uzlabot galvenos vides aspektus, un ka ražojumu grupām jānosaka īpaši kritēriji ekomarķējuma piešķiršanai.
(2) Komisijas 1999. gada 16. decembra Lēmums 2000/40/EK, ar ko nosaka ekoloģiskos kritērijus Kopienas ekomarķējuma piešķiršanai ledusskapjiem [2], ir spēkā līdz 2003. gada 1. decembrim.
(3) Pēc minētā lēmuma pārskatīšanas saskaņā ar Regulas (EK) Nr. 1980/2000 4. pantu tiek uzskatīts par lietderīgu tajā noteikto ekoloģisko kritēriju spēkā esamības termiņu pagarināt uz 12 mēnešiem, jo īpaši tāpēc, lai uzņēmējsabiedrības, kurām ir bijis piešķirts ekomarķējums, varētu turpināt ekomarķējumu izmantot vismaz līdz laikam, kamēr tiek pārskatīts Lēmums 2000/40/EK.
(4) Tādēļ attiecīgi jāgroza Lēmums 2000/40/EK.
(5) Šajā lēmumā paredzētie pasākumi ir saskaņā ar atzinumu, ko sniegusi komiteja, kura izveidota saskaņā ar Regulas (EK) Nr. 1980/2000 17. pantu,
IR PIEŅĒMUSI ŠO LĒMUMU.
1. pants
Lēmuma 2000/40/EK 3. pantu aizstāj ar šādu:
"3. pants
Ražojumu grupas definīcija un ražojumu grupai noteiktie kritēriji ir spēkā līdz 2004. gada 1. decembrim. Ja tomēr līdz minētajam termiņam vēl nav pieņemts jauns lēmums, ar ko nosaka šīs ražojumu grupas definīciju un kritērijus šai ražojumu grupai, minētais spēkā esamības termiņš beidzas vai nu 2005. gada 1. decembrī, vai jaunā lēmuma pieņemšanas dienā - atkarībā no tā, kurš no minētajiem termiņiem iestājas drīzāk."
2. pants
Šis lēmums ir adresēts dalībvalstīm.
Briselē, 2004. gada 3. martā

Labels: 7
3
1
20